CELEX: 32017R0211
Language: lv
Date: 2017-02-07 00:00:00
Title: Komisijas Īstenošanas regula (ES) 2017/211 (2017. gada 7. februāris), ar ko paredz atļauju no Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) preparātu lietot par barības piedevu mājputniem, atšķirtiem sivēniem un gaļas cūkām un ar ko groza Regulu (EK) Nr. 1259/2004, (EK) Nr. 1206/2005 un (EK) Nr. 322/2009 un atceļ Regulu (EK) Nr. 516/2007 (atļaujas turētājs Beldem, uzņēmuma Puratos NV struktūrvienība) (Dokuments attiecas uz EEZ. )

8.2.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 33/23
               
            KOMISIJAS ĪSTENOŠANAS REGULA (ES) 2017/211
      (2017. gada 7. februāris),
      ar ko paredz atļauju no Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) preparātu lietot par barības piedevu mājputniem, atšķirtiem sivēniem un gaļas cūkām un ar ko groza Regulu (EK) Nr. 1259/2004, (EK) Nr. 1206/2005 un (EK) Nr. 322/2009 un atceļ Regulu (EK) Nr. 516/2007 (atļaujas turētājs Beldem, uzņēmuma Puratos NV struktūrvienība)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
               
            
                  (2)
               
               
                  Saskaņā ar Direktīvu 70/524/EEK no Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) preparātu ar Komisijas Regulu (EK) Nr. 1259/2004 (3) uz neierobežotu laiku atļāva lietot par barības piedevu gaļas cāļiem, ar Komisijas Regulu (EK) Nr. 1206/2005 (4) – atšķirtiem sivēniem, ar Komisijas Regulu (EK) Nr. 516/2007 (5) – gaļas cūkām un gaļas tītariem, un ar Komisijas Regulu (EK) Nr. 322/2009 (6) – dējējvistām. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu barības līdzekli iekļāva Lopbarības piedevu reģistrā. Saskaņā ar Regulu (EK) Nr. 1831/2003 minēto preparātu ar Komisijas Regulu (EK) Nr. 242/2007 (7) uz desmit gadiem atļāva lietot arī pīlēm.
               
            
                  (3)
               
               
                  Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums, kurā lūdza atkārtoti izvērtēt no Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) preparātu kā barības piedevu mājputniem, atšķirtiem sivēniem un gaļas cūkām. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2016. gada 13. jūlija atzinumā (8) secināja, ka, ievērojot ierosinātos lietošanas nosacījumus, no Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) preparātam nav kaitīgas ietekmes uz dzīvnieku veselību, cilvēku veselību vai vidi. Iestāde arī secināja, ka minētā preparāta lietošana ir potenciāli efektīva gaļas cāļiem, dējējvistām, atšķirtiem sivēniem un gaļas cūkām. Šo secinājumu var attiecināt arī uz pirmdējējām jaunvistiņām un vaislas vistām. Turklāt Iestāde arī uzskatīja, ka secinājumus par efektivitāti var ekstrapolēt uz mazāk izplatītu sugu gaļas mājputniem, vaislas mājputniem un dējējmājputniem. Tā uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (5)
               
               
                  Attiecībā uz gaļas tītariem Iestāde arī secināja, ka divos pētījumos bija gūti pierādījumi par labvēlīgu ietekmi uz galīgo ķermeņa masu un barības patēriņa un svara pieauguma koeficientu. Trešo pētījumu, kurā barības patēriņa un svara pieauguma koeficients bija ievērojami lielāks nekā jau izvērtētais un pieņemtais koeficients iepriekšējā atļaujas izvērtējumā, Iestāde neuzskatīja par nozīmīgu. Līdztekus ilgstošai lietošanas pieredzei minētie pierādījumi tika uzskatīti par būtisku liecību tam, ka zootehniskie parametri uzlabojas, tāpēc tika uzskatīts, ka sniegtie dati atbilst nosacījumiem, ar ko pierāda piedevas efektivitāti gaļas tītariem.
               
            
                  (6)
               
               
                  No Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādēļ minēto preparātu būtu jāatļauj lietot atbilstīgi šīs regulas pielikumam.
               
            
                  (7)
               
               
                  Attiecīgi būtu jāgroza Regula (EK) Nr. 1259/2004, (EK) Nr. 1206/2005 un (EK) Nr. 322/2009. Regula (EK) Nr. 516/2007 būtu jāatceļ.
               
            
                  (8)
               
               
                  Drošības apsvērumi neprasa atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļauja
      Pielikumā aprakstīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot par piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
      2. pants
      Regulas (EK) Nr. 1259/2004 grozījums
      Regulas (EK) Nr. 1259/2004 VI pielikumu svītro.
      3. pants
      Regulas (EK) Nr. 1206/2005 grozījums
      Regulas (EK) Nr. 1206/2005 I pielikumā svītro ierakstu “E 1606 endo-1,4-beta-ksilanāze (EC 3.2.1.8)”.
      4. pants
      Regulas (EK) Nr. 322/2009 grozījums
      Regulas (EK) Nr. 322/2009 I pielikumu svītro.
      5. pants
      Atcelšana
      Regulu (EK) Nr. 516/2007 atceļ.
      6. pants
      Pārejas pasākumi
      Pielikumā norādīto preparātu un šo preparātu saturošu barību, kas ražoti un marķēti pirms 2017. gada 28. augusta saskaņā ar noteikumiem, kuri bija piemērojami pirms 2017. gada 28. februāra, arī turpmāk drīkst laist tirgū un lietot, līdz beidzas esošie krājumi.
      7. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 7. februārī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
      
         (3)  Komisijas 2004. gada 8. jūlija Regula (EK) Nr. 1259/2004 par pastāvīgu atļauju izmantot dažas jau atļautas barības piedevas (OV L 239, 9.7.2004., 8. lpp.).
      
         (4)  Komisijas 2005. gada 27. jūlija Regula (EK) Nr. 1206/2005 par pastāvīgu atļauju izmantot noteiktas piedevas dzīvnieku barībā (OV L 197, 28.7.2005., 12. lpp.).
      
         (5)  Komisijas 2007. gada 10. maija Regula (EK) Nr. 516/2007 par pastāvīgu atļauju izmantot piedevu dzīvnieku barībā (OV L 122, 11.5.2007., 22. lpp.).
      
         (6)  Komisijas 2009. gada 20. aprīļa Regula (EK) Nr. 322/2009 par pastāvīgu atļauju izmantot dažas dzīvnieku barības piedevas (OV L 101, 21.4.2009., 9. lpp.).
      
         (7)  Komisijas 2007. gada 6. marta Regula (EK) Nr. 242/2007 par atļauju izmantot endo-1,4-beta ksilanāzi EC 3.2.1.8 (Belfeed B1100MP un Belfeed B1100ML) kā barības piedevu (OV L 73, 13.3.2007., 1. lpp.).
      
         (8)  EFSA Journal 2016; 14(9):4562.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analītiskā metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     Aktīvās vienības uz kg kompleksās barības ar mitruma saturu 12 %
                  
               
                     
                        Kategorija: zootehniskās piedevas. Funkcionālā grupa: gremošanas veicinātāji
                     
                  
               
                     4a1606i
                  
                  
                     
                        Beldem, uzņēmuma Puratos NV struktūrvienība
                  
                  
                     Endo-1,4-beta-ksilanāze EC 3.2.1.8
                  
                  
                     
                        Piedevas sastāvs
                     
                     No Bacillus subtilis LMG-S 15136 iegūtas endo-1,4-beta-ksilanāzes (EC 3.2.1.8) preparāts ar minimālo aktivitāti 400 SV (1)/g
                     Cietā un šķidrā veidā.
                  
                  
                     Mājputni
                  
                  
                     —
                  
                  
                     10 SV
                  
                  
                     —
                  
                  
                     
                                 1.
                              
                              
                                 Piedevas un premiksa lietošanas norādījumos norāda glabāšanas nosacījumus un noturību pret granulēšanos.
                              
                           
                                 2.
                              
                              
                                 Lietošanai atšķirtiem sivēniem, kuru svars nepārsniedz 35kg.
                              
                           
                                 3.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                              
                           
                  
                     2027. gada 28. februāris
                  
               
                     
                        Aktīvās vielas raksturojums
                     
                     No Bacillus subtilis LMG-S 15136 iegūta endo-1,4-beta-ksilanāze (EC 3.2.1.8)
                  
                  
                     Atšķirti sivēni
                  
                  
                     —
                  
                  
                     10 SV
                  
                  
                     —
                  
               
                     
                        Analītiskā metode
                         (2)
                     
                     Ksilanāzes aktivitātes kvantitatīvai noteikšanai barības piedevā:
                     
                                 —
                              
                              
                                 kolorimetriskā metode, ar ko nosaka reducējošo cukuru daudzumu, kuru 3,5-dinitrosalicilskābes (DNS) klātbūtnē atbrīvo ksilanāzes iedarbība uz bērza koksnes substrātu.
                              
                           Ksilanāzes aktivitātes kvantitatīvai noteikšanai premiksos un barībā:
                     
                                 —
                              
                              
                                 kolorimetriska metode, ar ko nosaka ūdenī šķīstošas krāsvielas daudzumu, kuru ksilanāze izdala no kviešu arabinoksilāna substrātiem, kas saistīti ar azurīnu.
                              
                           
                  
                     Gaļas cūkas
                  
                  
                     —
                  
                  
                     10 SV
                  
                  
                     —
                  
               
            (1)  1 SV ir fermenta daudzums, kas pH 4,5 vidē un 30 °C temperatūrā vienā minūtē no bērza koksnes ksilāna atbrīvo 1 mikromolu reducējošo cukuru (ksilozes ekvivalentu).
         
            (2)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports